Dim ond i fyfyrwyr sy’n dechrau addysg uwch am y tro cyntaf, ac sy’n dechrau ym mlwyddyn gyntaf cwrs israddedig cymwys y mae’r telerau ac amodau hyn yn berthnasol. Dylai carfannau blaenorol o fyfyrwyr gyfeirio at y flwyddyn berthnasol ar fewnrwyd y myfyrwyr; cymorth a gwasanaethau, arian, cyllid i fyfyrwyr, adran bwrsariaeth.

**Bwrsariaeth Prifysgol Caerdydd 2017-18**

**1. Bod yn gymwys - yr Amodau**

Mae’n rhaid bod y myfyriwr;

• Yn dechrau blwyddyn 1 mewn cwrs israddedig amser llawn\* ym Mhrifysgol Caerdydd yn 2017

• Yn gymwys ar gyfer cyllid myfyrwyr y DU\*\* at ddibenion costau byw

• Ag incwm aelwyd - yn unol â’r hyn a aseswyd gan awdurdod eu dyfarniad - sy’n llai na £42,000, a’i fod wedi rhoi caniatâd i rannu’r wybodaeth hon gyda’r brifysgol

• Yn atebol i dalu ffioedd dysgu o £9,000, ac yn talu isafswm o £6,000 yn 2017-18 (nid yw cael Grant Talu Ffioedd Dysgu gan Lywodraeth Cymru yn eithrio rhywun rhag bod yn gymwys).

• Yno bresennol ar y dyddiadau talu (gweler isod)

**2. Gwerth y Dyfarniad**

£1000 yw’r fwrsariaeth ar gyfer pob myfyriwr cymwys.

Caiff myfyrwyr eu hailasesu bob blwyddyn ar gyfer bwrsariaeth prifysgol. Caiff penderfyniadau ynghylch dyfarniadau bwrsariaeth ar gyfer 2018-19 ac ar gyfer myfyrwyr sy'n parhau, eu cyhoeddi yn nhymor yr haf 2018.

Ni fydd bwrsariaeth y myfyrwyr sy’n parhau yn llai na £500. Sylwer, mae bwrsariaeth ym mlwyddyn gyntaf myfyriwr yn cynnwys elfen ar gyfer costau cychwynnol.

**3. Amodau’r dyfarniad**

Caiff y fwrsariaeth ei thalu mewn 2 randaliad, bydd y dyddiadau ar gael ar ddechrau'r flwyddyn academaidd ac ar hyn o bryd, mae'r naill ddyddiad a’r llall yn ystod yr ail dymor.

Mae’r dyddiad pan mae’n rhaid bod yn bresennol yn syrthio ychydig cyn pob dyddiad talu, ac mae’n rhaid bod myfyrwyr wedi ymrestru’n llawn ar y dyddiad hwnnw.

Os nad yw’r Cwmni Benthyciadau i Fyfyrwyr yn cadarnhau i’r Brifysgol faint yw incwm aelwyd, erbyn 31 Gorffennaf 2018, ni ellir talu’r fwrsariaeth.

**4. Gweithdrefnau’r fwrsariaeth**

Nid oes angen gwneud cais penodol.

Anfonir cadarnhad o hawl i fwrsariaeth prifysgol i fyfyrwyr sydd wedi llenwi asesiad ariannol, ac wedi rhannu’r wybodaeth gyda’r brifysgol cyn diwedd y tymor cyntaf.

Anfonir llythyrau dyfarnu i'r cyfeiriad a gofrestrwyd gyda’r Cwmni Benthyciadau i Fyfyrwyr; yn aml, cyfeiriad cartref y myfyriwr yw hwnnw. Gellir bwrw golwg ar lythyrau dyfarnu, neu lawrlwytho copïau o’r adran ohebu ar eich cyfrif Cwmni Benthyciadau i Fyfyrwyr.

Y Cwmni Benthyciadau i Fyfyrwyr sy’n darparu taliadau’r fwrsariaeth. Cofiwch, felly, roi gwybod i’r cwmni o leiaf 3 wythnos cyn cael taliad os ydych wedi newid eich cyfrif banc.

**5.** Eithrio rhag talu am fwrsariaeth.

Sylwer, mae’n rhaid bod gan fyfyrwyr blwyddyn gyntaf asesiad terfynol cyflawn o incwm eu haelwyd oddi wrth awdurdod eu dyfarniad ar gyfer benthyciadau a grantiau’r llywodraeth, cyn y gellir anfon llythyr sy’n cadarnhau beth yw eu bwrsariaeth, neu cyn y gellir gwneud taliad.

Ni thelir bwrsariaeth i fyfyrwyr sy’n absennol ar y dyddiad pan mae’n rhaid bod yn bresennol.

Mae’n rhaid bod myfyrwyr yn talu isafswm o £6000 yn 17-18. Ni fydd myfyrwyr ar flynyddoedd lleoliad neu fyfyrwyr sy'n astudio dramor yn gymwys i gael bwrsariaeth yn ystod y flwyddyn honno.  Dylai myfyrwyr gysylltu â’u hysgol, neu’r Swyddfa Bwrsariaeth yn y Ganolfan Cefnogi Myfyrwyr, i gael manylion unrhyw gymorth ariannol sydd ar gael. Nid yw myfyrwyr sy’n ailadrodd blwyddyn a’n talu llai na £6,000 mewn ffioedd yn gymwys i gael bwrsariaeth ar gyfer y flwyddyn honno.

Gallai fod oedi cyn talu bwrsariaethau os na chaiff eich presenoldeb ei gadarnhau. Gallai fod oedi cyn gwneud hynny os ydych wedi newid eich cwrs, neu os yw eich asesiad o gyllid myfyrwyr yn anghyflawn, neu wedi’i ohirio.

Ni ellir gwneud taliadau bwrsariaeth ar ôl 31 Gorffennaf 2018.

Nid yw incwm aelwyd sydd dros £42,000.00 yn gymwys ar gyfer bwrsariaethau Prifysgol.

Os yw incwm eich aelwyd yn syrthio gostwng 15% yn ystod y flwyddyn academaidd, gallwch gysylltu â’ch awdurdod dyfarnu i drafod a oes modd ailasesu eich cyllid myfyrwyr yn ystod y flwyddyn gyfredol. Os daw hysbysiad o’r newid i incwm eich aelwyd i law cyn 31 Gorffennaf 2018, ailasesir eich bwrsariaeth.

Bydd unrhyw fyfyriwr sy'n gohirio eu cais tan 2018-19 yn cael ei ystyried o dan unrhyw gynlluniau sydd ar gael ar yr adeg honno.

Dylid cyfeirio unrhyw ymholiadau ynghylch y cynllun i bursariesandscholarships@caerdydd.ac.uk

**Sylwer** hyd yn oed pe dewiswch beidio a derbyn cymorth gan y llywodraeth, i fod yn gymwys ar gyfer bwrsariaeth prifysgol, bydd yn rhaid i chi gael eich hasesu gan broses asesu ariannol awdurdod eich dyfarniad, a rhoi caniatâd i rannu’r wybodaeth honno gyda’r brifysgol.

Nodiadau
\* Nid yw’r cynllun hwn yn cwmpasu cyrsiau sy’n cael eu hariannu gan y Gwasanaeth Iechyd Gwladol na chyrsiau ymarfer dysgu.
\*\*fel yn ôl diffiniad y rheoliadau ariannu cymorth i fyfyrwyr.